郯、下邳，南至蕲、竹邑。击项悍济阳下。还击项羽陈下，破之。别平定江陵，降江陵柱国、大司马以下八人，亲自俘获江陵王，生致之雒阳，因定南郡。从至陈，取楚王韩信。剖符世世勿绝，定食四千六百户，号信武侯。以骑都尉从击代，攻韩王信平城下，还军东垣。有功，迁为车骑将军，并将梁、赵、齐、燕、楚车骑，别击陈豨丞相敞，破之，因降曲逆。从击黥布有功，益封定食邑五千三百户。共斩首九十级，虏百三十二人；别破军十四，降城五十九，定郡、国各一，县二十三；得王、柱国各一人，二千石以下至五百石三十九人。高后五年，靳歙卒，谥为肃侯。